b'\n_START_ARTICLE_\nToluen\n_START_PARAGRAPH_\nToluen (po IUPAC-Nomenklaturi Metilbenzen, metilbenzol, toluol, fenilmetan) je aromatski ugljikovodik (C\xe2\x82\x87H\xe2\x82\x88, C\xe2\x82\x86H\xe2\x82\x85-CH\xe2\x82\x83) po svojstvima sli\xc4\x8dan benzenu.\n_START_SECTION_\nOsobine\n_START_PARAGRAPH_\nIme je dobio po mjestu Tolu u Kolumbiji + [benz]en._NEWLINE_Bezbojna je zapaljiva teku\xc4\x87ina ugodna mirisa, vreli\xc5\xa1ta 111\xc2\xb0C. Nalazi se u nafti i kamenom ugljenu, pa se dobiva ekstrakcijom ili destilacijom benzina, suhom destilacijom kamenog ugljena i frakcijskom destilacijom katrana kamenog ugljena. Kao sastojak benzina nalazi se i u ispu\xc5\xa1nim plinovima, ali se u atmosferi brzo razgra\xc4\x91uje.\n_START_SECTION_\nUpotreba\n_START_PARAGRAPH_\nKoristi se i rabi za proizvodnju boja, lakova, plasti\xc4\x8dnih masa, za dobivanje trinitrotoluena, benzena, toluidina, benzojeve kiseline, fenola te slu\xc5\xbei kao otapalo umjesto otrovnijeg benzena.'